CELEX: 62021CA0150
Language: et
Date: 2022-04-07 00:00:00
Title: Kohtuasi C-150/21: Euroopa Kohtu (seitsmes koda) 7. aprilli 2022. aasta otsus (Sąd Rejonowy dla Łodzi-Śródmieścia w Łodzi eelotsusetaotlus – Poola) – D. B. versus Prokuratura Rejonowa Łódź-Bałuty (Eelotsusetaotlus – Õigusalane koostöö kriminaalasjades – Vastastikune tunnustamine – Raamotsus 2005/214/JSK – Rahaliste karistuste täitmine – Artikli 1 punkti a alapunkt ii – Haldusasutuse tehtud rahalise karistuse määramise otsus – Otsus, mille peale võib esitada kaebuse prokurörile, kes saab juhiseid justiitsministrilt – Edasikaebamine eelkõige kriminaalasjades pädevasse kohtusse)

30.5.2022   
            
            
               ET
            
            
               Euroopa Liidu Teataja
            
            
               C 213/16
            
         
      Euroopa Kohtu (seitsmes koda) 7. aprilli 2022. aasta otsus (Sąd Rejonowy dla Łodzi-Śródmieścia w Łodzi eelotsusetaotlus – Poola) – D. B. versus Prokuratura Rejonowa Łódź-Bałuty
      (Kohtuasi C-150/21) (1)
      
      (Eelotsusetaotlus - Õigusalane koostöö kriminaalasjades - Vastastikune tunnustamine - Raamotsus 2005/214/JSK - Rahaliste karistuste täitmine - Artikli 1 punkti a alapunkt ii - Haldusasutuse tehtud rahalise karistuse määramise otsus - Otsus, mille peale võib esitada kaebuse prokurörile, kes saab juhiseid justiitsministrilt - Edasikaebamine eelkõige kriminaalasjades pädevasse kohtusse)
      (2022/C 213/19)
      Kohtumenetluse keel: poola
      
         Eelotsusetaotluse esitanud kohus
      
      Sąd Rejonowy dla Łodzi-Śródmieścia w Łodzi
      
         Põhikohtuasja pooled
      
      
         Kostja: D. B.
      
         Menetluses osales: Prokuratura Rejonowa Łódź-Bałuty
      
         Resolutsioon
      
      Nõukogu 24. veebruari 2005. aasta raamotsuse 2005/214/JSK rahaliste karistuste vastastikuse tunnustamise põhimõtte kohaldamise kohta (muudetud nõukogu 26. veebruari 2009. aasta raamotsusega 2009/299/JSK) artikli 1 punkti a alapunkti ii tuleb tõlgendada nii, et lõplik otsus, millega määratakse füüsilisele isikule rahaline karistus ja mille on teinud muu asutus kui kohus otsuse teinud liikmesriigis, mille õigusakte rikkudes on toime pandud kuritegu, on nimetatud sätte tähenduses „otsus“, juhul kui selle liikmesriigi õigusnormid näevad ette, et selle otsuse peale esitatud kaebuse vaatab esmalt läbi justiitsministri haldusalas tegutsev prokurör ja kui prokurör jätab otsusega kaebuse rahuldamata, võib asjaomane isik seejärel pöörduda eelkõige kriminaalasjades pädevasse kohtusse, tingimusel et sellesse kohtusse pöördumine ei ole seatud sõltuvusse tingimustest, mis muudavad kohtusse pöördumise võimatuks või ülemäära raskeks.
      
         (1)  ELT C 329, 16.8.2021.